
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. № …………………………..2021 г.  
ДО

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Предоставяне за стопанисване и управление помещение на първи етаж от сграда, с идентификатор 31111.34.814.1 по Кадастрална карта на гр. Златоград, застроена в УПИ III-Детска ясла, кв.130 по ПУП на гр. Златоград на нова социална услуга в общността.
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На територията на Община Златоград функционира Дневен център за деца и младежи с увреждания, държавно делегирана дейност. Центърът е с капацитет 25 потребители, разделени в две целеви групи - деца ( от 3 г. до 18 г. ) и младежи с увреждания ( от 18 г. до 35 г. ). 

Въз основа на предоставена информация, от директора на Дневен център за деца и младежи с увреждания, потребителите на социалната услуга, по възраст, са както следва:

· Деца до 18 години – 10 потребители. В края на годината едно от децата ще навърши 18 години и ще премине към групата на младежите;

· Младежи до 35 години – над 15 потребители.

От стартирането на услугата до момента, част от децата навършиха пълнолетие и преминаха в друга възрастова група.

Община Златоград е изправена пред проблема от отпадане на потребителите, навършили 35 години, от предоставяната към момента социална услуга – Дневен център за деца и младежи с увреждания. Някои от потребителите на услугата, поради навършване на 35 години, вече не могат да се възползват от нея, въпреки желанието им.

Поради нарастване на възрастта на потребителите, предприехме действия за създаване на нова социална услуга: Дневен център за пълнолетни лица с увреждания, с капацитет 15 потребители, а на съществуващия Дневен център  за деца и младежи с увреждания да се промени капацитета от 25 на 10 потребители.
Планира се новата социална услуга да стартира от 01.01.2022г., като за предоставянето й е необходимо осигуряване на материална база. 
След извършени предварителни огледи на място и разговори с директорите на Детска ясла „Мир“ и Дневен център за деца и младежи с увреждания „Зора“, се определи възможното помещение, което да бъде използвано от новата социална услуга, която предстои да бъде разкрита, а именно помещение (предверие), намиращо се на първи етаж на двуетажна сградата, с идентификатор 31111.34.814.1 застроена в УПИ III-Детска ясла, кв. 130 по ПУП на гр. Златоград, собственост на Община Златоград, с Акт № 634/25.03.2010г. за публична общинска собственост по Кадастрална карта на гр. Златоград, което понастоящем се ползва от Детска ясла „Мир“. Предвиденото помещение е с площ 21,50 м2  .
Във връзка с гореизложеното, предлагам следния проект за решение:
 Р Е Ш Е Н И Е:
На основание чл.21, ал.1, т.8 от Закона за местно самоуправление и местна администрация и чл.12, ал.1 от Закона за общинска собственост, Общински съвет Златоград

Р Е Ш И:
Дава съгласие, помещение с площ 21,50 м2 от първи етаж на двуетажна сграда с идентификатор 31111.34.814.1 по Кадастрална карта на гр. Златоград, застроена в УПИ III-Детска ясла, кв.130 по ПУП на гр. Златоград, собственост на Община Златоград, с Акт № 634/25.03.2010г. за публична общинска собственост, да се предостави за безвъзмездно стопанисване и управление на Дневен център за деца и младежи с увреждания „Зора“.

Общата площ, предоставена за безвъзмездно стопанисване и управление от Дневен център за деца и младежи с увреждания „Зора“ гр. Златоград и представляваща обособена част - западно крило и предверие е в размер на 301,5 м2 от сградата на Детска ясла „Мир“ гр. Златоград - сграда с идентификатор 31111.34.814.1 по Кадастрална карта на гр. Златоград, застроена в УПИ III-Детска ясла, кв.130 по ПУП на гр. Златоград.
Приложения: 
1. Акт № 634/25.03.2010г. за публична общинска собственост; 
2. Чертеж на първи етаж на сградата на Детска ясла „Мир“ с предложеното помещение за предоставяне на Дневен център за деца и младежи с увреждания. 

С уважение,

МИРОСЛАВ ЯНЧЕВ

Кмет на Община Златоград
Изготвил:

Красимира Бозова

Мл. експерт „Социални дейности и проекти”

Съгласувал:

Ирина Иванова
Директор на дирекция „ИР, ОП, СД и ВО“
Златка Цекова

Директор на дирекция „АПО, ОС и З, той и юрисконсулт
Елмира Угорлиева-Пехливанова

Зам.-кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

